**บทที่ 5**

**การดำเนินชีวิตและปัญหาในสังคมปัจจุบัน**

**1. บทนำเบื้องต้นของการดำเนินชีวิต**

การดำเนินชีวิตของคนในปัจจุบันเปลี่ยนแปลงไปตามวิถีการเปลี่ยนแปลงของโลก  โดยเมื่อชาติตะวันตกมีความเจริญก้าวหน้าทางเทคโนโลยีถึงระดับหนึ่ง และแข่งขันกันออกล่าอาณานิคม ประเทศไทยแม้ว่าจะมิได้เสียเอกราช หรือตกเป็นอาณานิคมของชาติใดแต่ก็ได้รับอิทธิพลจากชาติตะวันตกทั้งจากการติดต่อค้าขายและการเผยแผ่ศาสนา อย่างใกล้เคียงกับประเทศที่ตกเป็นอาณานิคมเช่นกัน

การเปลี่ยนแปลงในสังคมไทย มีการเปลี่ยนแปลงครั้งสำคัญที่ก่อให้เกิดผลกระทบมาจนถึงปัจจุบันหลายครั้ง ได้แก่การเปลี่ยนแปลงในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 และการเปลี่ยนแปลงระบอบการปกครอง พ.ศ. 2475 รวมทั้งการริเริ่มแผนพัฒนาเศรษฐกิจแห่งชาติ พ.ศ. 2504 เป็นต้นมา

**2. สถานการณ์สังคมโลกปัจจุบัน**

สังคมไทยซึ่งเป็นสมาชิกของสังคมโลก ในยุคปัจจุบันตกอยู่ในกระแสการเปลี่ยนแปลงทางสังคมวัฒนธรรมอย่างรวดเร็วเช่นเดียวกับสังคมอื่นๆ หากมองด้วยความเป็นกลางสภาพของสังคมภายใต้ความเปลี่ยนแปลงอย่างรวดเร็วมีทั้งสิ่งที่ดีและไม่ดีในตัวเอง แต่เป็นที่ยอมรับกันในปัจจุบันสังคมต่างๆส่วนหนึ่งอยู่ในภาวะแง่ลบหรือสภาวะอันไม่พึงปรารถนาซึ่งเรียกว่าเป็นสังคมที่ปัญหาหรือ”ปัญหาสังคม” (Social Problem)

ส่วนสาเหตุของปัญหาสังคม ได้แก่ การเปลี่ยนแปลงทางวัฒนธรรมความไม่เป็นระเบียบของสังคมและมีพฤติกรรมฝืนสังคม ซึ่งสาเหตุที่เป็นพื้นฐานก็คือการเปลี่ยนของสังคมและวัฒนธรรมเป็นประการสำคัญ

**3. การเปลี่ยนแปลงทางสังคมและวัฒนธรรม**

1. การเปลี่ยนแปลงทางสังคม ได้แก่ สถาบันทางสังคม เช่น การศึกษา ศาสนา เศรษฐกิจ การเมือง การปกครอง เป็นต้น

2. การเปลี่ยนแปลงทางวัฒนธรรมได้แก่การเปลี่ยนแปลงค่านิยมพฤติกรรมและบทบาท เป็นต้น

**4. สาเหตุของการเปลี่ยนแปลงทางสังคมและวัฒนธรรม**

**1. การเปลี่ยนแปลงที่เกิดขึ้นในสังคม**

ก) การประดิษฐ์คิดค้น (Invention) เช่น หลอดไฟฟ้า โทรทัศน์ รถยนต์ เครื่องดนตรี

ข) การค้นพบ (Discovery) เช่น จุลินทรีย์ เป็นต้น

ค) การวิวัฒนาการ (Evolution) เช่น ประดิษฐ์อักษรไทยตามพัฒนาการของเครื่องคอมพิวเตอร์ เป็นต้น

ง) การขัดเกลาทางสังคมไม่สมบูรณ์แบบ (Imperfect Socialization) เช่น การเลี้ยงดูบุตร ฯ

จ) ความขัดแย้ง (Conflict) เช่น การต่อสู้ เรียกร้อง ฯ

**2. การเปลี่ยนแปลงจากภายนอกสังคม**

ก) การแพร่กระจายวัฒนธรรม (Cultural Diffusion) เช่น การเผยแผ่ศาสนาพุทธจากประเทศอินเดียวสู่ประเทศต่างๆ

ข) การขอยืมวัฒนธรรม (Cultural Borrowing) เช่น การแต่งกาย อาคาร บ้านเรือน อาหาร

และเทคโนโลยีฯ

**5. ทฤษฎีการเปลี่ยนแปลงทางสังคมและวัฒนธรรม**

**1. ทฤษฎีวิวัฒนาการ**

- ดาร์วิน เห็นว่า สังคมจากเรียบง่ายไปสู่สังคมซับซ้อนฯ

- มอร์แกน เห็นว่า สังคมมีวิวัฒนาการ 7 ขั้นตอน คือ เหี้ยมโหดชั้นต่ำ เหี้ยมโหดชั้นกลาง เหี้ยมโหดชั้นสูง ป่าเถื่อนชั้นต่ำ ป่าเถื่อนชั้นกลาง ป่าเถื่อนชั้นสูง และอารยธรรม

- คาร์ล มาร์ก แบ่งวิวัฒนาการทางสังคม 5 ขั้นตอน คือ สังคมคอมมิวนิสต์บุพกาล สังคมทาส สังคมศักดินา สังคมทุนนิยม และสังคมคอมมิวนิสต์ เป็นต้น

**2. ทฤษฎีความขัดแย้ง**

จากอิมมานูเอล คานท์ ไปยัง เฮเกล และ คาร์ล มาร์ก

**3. ทฤษฎีความล้าหลังทางวัฒนธรรม**

-ออกเบิร์น กล่าวว่า ตัวการสำคัญคือการประดิษฐ์คิดค้นทางวัตถุ รวมทั้งกระบวนการทางวิชาการต่าง ๆ

**4. ทฤษฎีโครงสร้างหน้าที่**

- พาร์สัน เห็นว่า สังคมมีโครงสร้างหรือองค์ประกอบต่างๆ มีลักษณะเช่นเดียวกับส่วนประกอบของร่างกายมนุษย์

**5. ทฤษฎีคลื่นลูกที่สาม**

- คลื่นลูกที่ 1 จากสังคมเกษตรกรรมไปสู่สังคมอารยธรรม

- คลื่นลูกที่ 2 การปฏิวัติอุตสาหกรรมถ่ายโอนอำนาจทางเศรษฐกิจจากขุนนางสู่พ่อค้า

หรือนายทุน

- คลื่นลูกที่ 3 การปฏิวัติเทคโนโลยี ได้แก่ การพัฒนาด้านข้อมูลข่าวสาร มนุษย์สามารถติดต่อกันได้ทั่วทุกมุมโลก

**6. ผลกระทบของการเปลี่ยนแปลงในอนาคต**

1. พัฒนาการของเทคโนโลยี ทำให้นำทรัพยากรธรรมชาติมาใช้อย่างมากมายจนสูญเสียสมดุล

ทางธรรมชาติ

2. สภาพสังคมวัฒนธรรม เช่น การเรียนหนังสือ ทำงาน ผ่านระบบเครือข่ายคอมพิวเตอร์ ฯ

3. การพัฒนาจิตสำนึก ได้แก่ศักดิ์และคุณค่าของมนุษย์

**การดำเนินชีวิตและปัญหาสังคมไทยในปัจจุบัน**

1. สถานการณ์ที่มีผลกระทบ (ในแง่ลบ) แก่สมาชิกส่วนหนึ่งของสังคม

2. สถานการณ์ที่ไม่พึงปรารถนา ซึ่งขัดต่อค่านิยม ด้านความรู้สึกทางสังคม

3. สถานการณ์ที่สร้างความรู้สึกแก่มวลชนว่าต้องการกระทำการเพื่อแก้ไขสถานการณ์นั้นๆ

4. สมาชิกมีความรู้สึกและตระหนักถึงภัยของสถานการณ์และร่วมมือกันแก้ไข

**7. ปัญหาสังคมไทย**

การเปลี่ยนแปลงทางสังคมและวัฒนธรรมไทย ในระยะ 50 ปีหลัง ทั้งด้านสังคม การปกครอง การศึกษา เศรษฐกิจและเทคโนโลยี ล้วนมีผลกระทบต่อการเปลี่ยนแปลงทางวัฒนธรรมและค่านิยมของไทย ซึ่งกล่าวได้ว่าผลกระทบของการเปลี่ยนแปลงอย่างรวดเร็ว ทำให้เกิดการปรับตัวไม่ทันกันทาง

วัฒนธรรม (Cultural Lag) และนำไปซึ่งปัญหาต่างๆ ของสังคม

ปัญหาสังคมไทยในด้านต่างๆ ได้แก่ ปัญหาการหย่าร้าง  ปัญหาวัยรุ่น ปัญหาผู้สูงอายุ  ปัญหาฆ่าตัวตาย ปัญหาอาชญากรรม  ปัญหายาเสพย์ติด  ปัญหาโสเภณี เป็นต้น แต่ละปัญหาสะท้อนสภาพของสังคมไทยได้โดยสรุป ดังนี้

**1. ปัญหาที่เกี่ยวกับครอบครัว**

**1) ปัญหาการหย่าร้า**ง ปัญหาของคู่สมรสที่หย่าร้าง ได้แก่ การถูกตำหนิ  หรอการไม่

ยอมรับจากสังคม เพื่อนร่วมงาน ญาติพี่น้อง เพราะมองว่าขาดความอดทน ไม่รู้จักปรับตัว ไม่รู้จักยืดหยุ่นหรือความอะลุ้มอล่วยในแง่จิตวิทยาผู้ที่เติบโตจากครอบครัวที่พ่อแม่หย่าร้าง มักเป็นผู้ที่แนวโน้มในการตัดสินปัญหาต่างๆ ด้วยความรุนแรง

**2) ปัญหาเด็กวัยรุ่น** ปัญหาของวัยรุ่นได้แก่  ปัญหาการหนีโรงเรียน การมั่วสุม

เสพยาเสพย์ติด การยกพวกทำร้ายร่างกาย ผลกระทบจากปัญหาวัยรุ่น คือครอบครัวต้องรับผิดชอบเพิ่มขึ้น อาจต้องเสียทั้งเวลาและทรัพย์สินเพื่อแก้ปัญหาของเด็ก เด็กบางคนอาจถึงขั้นต้องสูญเสียอนาคตที่จะเติบโตเป็นผู้ใหญ่ที่ดีในสังคม และนำมาซึ่งภาวะและปัญหาอื่นๆทั้งทางสังคมและเศรษฐกิจ

**3) ปัญหาผู้สูงอายุ**   ปัญหาผู้สูงอายุส่วนมากคือ ปัญหาความเสื่อมโทรมของร่างกาย

และจิตใจ ร่างกายนั้นเสื่อมโทรมตามธรรมชาติส่วนมากมักมีปัญหาเกี่ยวกับความเจ็บป่วย ส่วนปัญหาทางจิตใจอาจเกิดจากหลายทาง เช่น ความรู้สึกด้อยคุณค่าเนื่องจากความว่างจากการทำงาน(เกษียณอายุหรือทำงานไม่ไหว) ลูกหลานไม่ดูแล ความเงียบเหงา เป็นต้น

**2. ปัญหาที่เกี่ยวข้องกับเศรษฐกิจ**

**1) ปัญหาคอร์รัปชั่น** การคอร์รัปชั่น (Corruption) หมายถึงการทุจริตในหน้าที่การ

งานเพื่อให้ได้มาซึ่งผลประโยชน์แก่ตมหรือพวกพ้อง ปัญหาคอร์รัปชั่นที่เห็นในสังคมไทยที่เห็นได้ชัดเจนและมีผลกระทบโดยตรงต่อประชาชนทั่วไปอย่างกว้างขวางคือปัญหาเรื่องสินบน หรือค่าน้ำร้อนน้ำชา หรือเงินใต้โต๊ะ การคอร์รัปชั่นที่มีผงกระทบต่อรัฐและประเทศส่วนรวม คือ ปัญหาเกี่ยวกับการรับสินบนในการจัดซื้อจัดจ้างหรือที่เรียกกันว่าการรับค่าคอมมิสชั่น

การคอร์รัปชั่นนำมาซึ่งผลเสียต่างๆ ได้แก่ ขาดความไว้วางใจจากต่างประเทศประเทศต่างๆ ไม่ต้องการติดต่อทั้งทางการเมืองและเศรษฐกิจกับประเทศที่มีแต่คอร์รัปชั่น

**2) ปัญหาโสเภณี**    ปัญหาการค่าประเวณีเป็นปัญหาที่มีการถกเถียงกันว่าเป็น

ปัญหาสังคมหรือไม่เคยมีผู้เสนอว่าการค่าประเวณีเป็นกิจกรรมที่มีมาแต่โบราณ มีวัตถุประสงค์เพื่อลดปัญหาชู้สาวและการค่าประเวณีไม่น่าจะสร้างปัญหาใดๆ มีการกล่าวด้วยว่าเป็นอาชีพที่ช่วยแก้ปัญหาสังคมได้อีกทางหนึ่งด้วย อย่างไรก็ตาม ในสังคมไทยในปัจจุบัน หญิงโสเภณีส่วนมากอยู่ในสภาพที่ถูกบังคับมากกว่าสมัครใจ สภาพบังคับนั้นส่วนมากมาจากความยากจนของครอบครัว

ผลกระทบจากปัญหาโสเภณี ได้แก่ ปัญหาเกี่ยวกับจริยธรรมและศีลธรรมของสังคมปัญหาเกี่ยวกับคุณค่าและศักดิ์ศรีของมนุษย์ ปัญหาสิทธิสตรี  ปัญหาเกี่ยวกับสุขภาพโดยเฉพาะความเสี่ยงจากกามโรค  ปัญหาด้านเศรษฐกิจคือรัฐต้องจัดสรรงบประมาณเพื่อรณรงค์ควบคุม ต่อต้านและปราบปราม ปัญหาด้านสังคมและการเมืองคือ ภาพพจน์ของประเทศชาติเชื่อมเสีย นำมาซึ่งความเสื่อมเสียศักดิ์ศรีของหญิงไทย เป็นต้น

**3. ปัญหาที่เกี่ยวข้องกับความรุนแรง**

**1) ปัญหาอาชญากรรม** ปัญหาอาชญากรรมเป็นปัญหาสำคัญ โดยความหมายทั่วไป

ปัญหาอาชญากรรมมีความหมายกว้างๆ ว่าเป็นสภาพการณ์ที่ก่อให้เกิดผลกระทบในแง่ลบต่อสังคม หรือ

นำไปสู่ปัญหาอื่นๆของสังคมการกระทำความผิดที่จัดเป็นอาชญากรรมมีหลายอย่าง เช่น การทำให้ผู้อื่นถึงแก่ความตาย กระทำร้ายร่างกาย การปล้นทรัพย์-ชิงทรัพย์ การวางเพลิง การกระทำผิดทางเพศ เหล่านี้เป็นต้น

ผลกระทบของปัญหาอาชญากรรมในสังคมจึงมีลักษณะกว้าง การกระทำที่เป็นอาชญากรรมมีหลายอย่าง ผลกระทบที่เกิดขึ้นจึงมีผลกระทบทางเศรษฐกิจ สังคม ค่านิยมและจริยธรรม

**2) ปัญหาการฆ่าตัวตาย**   ปัญหาการฆ่าตัวตาย (Suicide) เป็นปรากฏการณ์ที่บาง

คนสงสัยว่าไม่น่าเป็นปัญหาของสังคม เนื่องจากปัจเจกบุคคลย่อมมีสิทธิในชีวิตและร่างกายของตนเอง การยกเลิกหรือทำลายสิ่งที่เป็นตนเอง ย่อมเป็นไปตามกฎเกณฑ์ เป็นที่น่าสังเกตว่าศาสนาสากล คือศาสนาพุทธ ศาสนาคริสต์ และศาสนาอิสลาม ไม่เห็นด้วยกับการฆ่าตัวตาย หากกรณีที่ฆ่าตัวตายหมู่หรือการฆ่าตัวตายเป็นจำนวนมากพร้อมกัน ส่วนมากเกิดจากความคลั่งไคล้ในลัทธินิกายใหม่ทางศาสนา เช่น แนวคิดที่เห็นว่า มีความสุขคือการได้กลับไปสู่อาณาจักรสวรรค์หรือดินแดนแห่งความสุข

ในสังคมไทย ไม่ปรากฏปัญหาลักษณะนี้อย่างชัดเจน แต่จากการศึกษาพบว่าในสังคมไทยมีอัตราการฆ่าตัวตายเพิ่มมากขึ้น ซึ่งอาจมีสาเหตุต่างๆได้แก่ปัญหาความเครียดจากสภาพสังคม เศรษฐกิจ การเสพยาเสพติด และอาการผิดปกตทางจิต เป็นต้น

**3) ปัญหายาเสพย์ติด**  ยาเสพย์ติดมีหลายชนิดและสามารถจำแนกประเภทได้หลาย

วิธี แต่โดยสรุปแล้วสรุปสิ่งที่เป็นยาเสพย์ติดมีลักษณะร่วมกัน คือเมื่อเสพแล้วมีผลต่อระบบประสาท เมื่อเสพติดต่อกันระยะหนึ่งจะเกิดความต้องการที่จะเสพต่อจนผู้เสพไม่สามารถควบคุมตนเองได้ หากเสพต่อในระยะหนึ่งจะเกิดผลความเสื่อมโทรมของร่างกายและจิตใจ ยาเสพย์ติดบางชนิดก่อผลกระทบอย่างชัดเจนต่อสังคมและผิดกฎหมายอย่างร้ายแรง เช่น เฮโรอีน ยาบ้า ยาอี ยาเสพย์ติดบางชนิดไม่ก่อให้เกิดผลอย่างชัดเจน และสามารถจำแนกได้โดยถูกต้องตามกฎหมาย เช่น บุหรี่ สุรา ยากล่อมประสาทบางชนิด เป็นต้น  ส่วนสารเสพติดประเภทถูกต้องทางกฎหมาย ก็มิใช่สิ่งที่ดีงามแต่อย่างใด สุราเป็นสารเสพติดที่ทำให้ขาดสติและนำมาซึ่งการกระทำผิดอื่นๆปัญหาสิ่งเสพติดจึงเป็นปัญหาที่สร้างผลกระทบต่อสังคม ทั้งโดยตรงและทางอ้อม ประเทศที่ค้าสิ่งเสพติดมากกลายเป็นประเทศที่เสื่อมเสียและไม่เป็นที่ต้องการคบหาสมาคมของประเทศอื่น ดั้งนั้นปัญหายาเสพย์ติดจึงสร้างผลกระทบและเป็นปัจจัยของปัญหาสังคมอื่นๆอีกมากมาย

**4. ปัญหาเชิงปรัชญา**

ปัญหาเชิงปรัชญา หมายถึง ปัญหาสังคมที่เกี่ยวกับจริยธรรมหรือปัญหาที่มีการถกเถียงกันเกี่ยวกับสาเหตุและวิธีการแก้ปัญหา ปัญหาที่เห็นได้ค่อนข้างชัดเจนว่าเป็นปัญหาเชิงปรัชญา ได้แก่

1. **ปัญหาเกี่ยวกับสิทธิ**  โดยเฉพาะปัญหาที่เกี่ยวกับการละเมิดสิทธิยกตัวอย่าง เช่น

กรณีที่ผู้สมัครสอบคัดเลือกข้าเรียนในสถานศึกษาแห่งหนึ่งได้ร้องเรียนให้มีการเปิดเผยคะแนนการสอบคัดเลือก เพราะถือว่าประชาชนมีสิทธิที่จะรับรู้ข่าวสารต่างๆที่เกี่ยวข้องกับตนเองตามที่รัฐธรรมนูญบัญญัติหากสถานศึกษานั้นไม่เปิดเผยคะแนน อาจกลายเป็นผู้มีความผิดแต่หากเปรียบเทียบคะแนนสอบได้กับสอบตกอาจมีผู้สมัครบางคนร้องเรียนว่าสถาบันนั้นละเมิดสิทธิของตนเพราะถือว่าคะแนน

สอบเป็นความลับซึ่งไม่ควรเปิดเผยต่อสาธารณะ ผู้สอบได้คะแนนน้อยอาจมีความรู้สึกว่าเป็นการประจาน

ให้ได้รับความอับอาย

ในขณะที่นักศึกษาอีกส่วนหนึ่งกับอาจารย์อีกส่วนหนึ่ง เห็นว่าการแต่งกายนักศึกษาตามระเบียบ เป็นการแสดงถึงวัฒนธรรม เป็นการแสดงออกซึ่งความภาคภูมิใจของสถาบัน เป็นความมีระเบียบเรียบร้อย

ปัญหาลักษณะนี้อาจมีคำตอบในสังคมที่คุ้นเคยกับเรื่องของสิทธิมนุษยชนแต่ในสังคมที่เพิ่งหันมาให้ความสนใจในเรื่องนี้ ยังมีรายระเอียดบางอย่างให้เป็นที่ถกเถียงกันอยู่บ้าง ดังที่เห็นในสังคมไทยในปัจจุบัน

1. **ปัญหากฎเกณฑ์กับความควรจะเป็น**  ปัญหานี้มีลักษณะคล้ายกับปัญหาเกี่ยวกับ

สิทธิ คือ ยังมีการถกเถียงกันได้ถึงความถูกต้องหรือควรจะเป็นปัญหาดังกล่าวเป็นปัญหาที่ใกล้ตัวของอาจารย์อุดมศึกษาส่วนมากซึ่งคงสร้างความยุ่งยากในการตัดสินปัญหาลักษณะนี้ไม่มากก็น้อยความพอดีระหว่างกฎเกณฑ์กับความยืดหยุ่นตามความควรจะเป็น เป็นเรื่องละเอียดอ่อนที่มนุษย์ต้องเคยประสบไม่น้อยกว่าหนึ่งครั้งในชีวิต ปัญหาสังคมไทยในเชิงปรัชญาและจริยธรรมมีหลายลักษณะปัญหา

**8. สถาบันทางสังคมกับการเปลี่ยนแปลง**

จากตอนที่ผ่านมาได้ศึกษาถึงสภาพปัญหาต่างๆทางสังคมไทยซึ่งเป็นผลกระทบจากการเปลี่ยนแปลงทางสังคมและวัฒนธรรม ในตอนนี้จะวิเคราะห์สาเหตุโดยเริ่มจากการเปลี่ยนแปลงในด้านที่มีผลกระทบต่อสถาบันทางสังคมโดยเฉพาะอย่างยิ่งสถาบันศาสนา

**1. สถาบันทางสังคมกับการเปลี่ยนแปลง**

สถาบันสังคมที่มีบทบาทสำคัญยิ่งต่อวัฒนธรรมคือสถาบันศาสนาเนื่องจากสถาบันนี้ทำน้าที่สำคัญอีกประการหนึ่งให้แก่สังคมมาตั้งแต่เริ่มต้นของประวัติศาสตร์ คือ มีสถานะเป็นสถานการศึกษาด้วย สำหรับสังคมไทยนั้นเป็นที่ชัดเจนว่าศาสนาพุทธนิกายเถรวาท คือองค์กรที่สำคัญยิ่งในฐานะเป็นพื้นฐานภูมิปัญญา เป็นรากฐานวัฒนธรรมและเป็นรากเหง้าของความเป็นไทยศาสนาพุทธได้ข้าสู่ดินแดนสุวรรณภูมิเป็นครั้งแรกเมื่อพุทธศตวรรษที่ 3 เป็นศาสนาพุทธแบบเถรวาท จนกระทั่งเมื่อประมาณศตวรรษที่ 7 ศาสนาพุทธแบบมหายานจึงได้เข้าสู่ดินแดนไทยและมีอิทธิพลเหนือดินแดนนี้เป็นเวลาหลายร้อยปีจนศตวรรษที่ 17 ศาสนาพุทธนิกายเถรวาทจึงได้มีความสำคัญขึ้นอีกครั้งหนึ่งการที่ศาสนาพุทธได้เข้ามามีอิทธิพลต่อความเป็นอยู่ของประชาชนนี้ทำให้ประชาชนพื้นที่ได้รับภาษามคธและภาษาสันสกฤตมาใช้ร่วมกับภาษาดั้งเดิมและยังคงอยู่มาจนถึงปัจจุบันนี้

**1) ศาสนาพุทธกับการศึกษาไทย**

ศาสนาพุทธมีความผูกพันกับการศึกษาไทยมาตั้งแต่ยุคเริ่มแรกทั้งด้านเนื้อหาคือเนื้อหาด้านจริยธรรม ภาษา การดำเนินชีวิต และในด้านวิธีการคือวัดเป็นสถานที่ในการศึกษามีพระเป็นครู

**สมัยสุโขทัยและล้านนา**  ในสมัยสุโขทัยมีสถานที่ให้การศึกษาแก่เยาวชนอยู่ 3 อย่างคือ วัด สำนักราชบัณฑิตและราชสำนัก สองอย่างหลังเป็นสถานศึกษาสำหรับลูกเจ้านาย ส่วนวัดเป็นสถานศึกษาสำหรับชาวบ้านส่วนมากทางด้านเนื้อหาในสมัยพระมหาธรรมราชาลิไท พระองค์ทรงพระราชนิพนธ์ไตรภูมิพระร่วงซึ่งเป็นวรรณกรรมศาสนาพุทธที่มีอิทธิพลต่อความเชื่อทางศาสนาของคนไทยมาจนในปัจจุบันนอกจากนี้ในสมัยพระองค์ยังได้กำหนดแบ่งพระภิกษุสงฆ์เป็นสองฝ่ายตามหน้าที่ปฏิบัติ คือฝ่ายคามวาสี  หมายถึง พระที่อาศัยในวัดบ้านที่อยู่ในเมือง  ทำหน้าที่ในการศึกษาและอยู่ใกล้ชิดประชาชนกับฝ่ายอรัญวาสี หมายถึง พระที่ออกธุดงค์ตามป่าหรือสถานที่ห่างไกลทำหน้าที่ปฏิบัติธรรม เจริญวิปัสสนาตามคำสอนของศาสนาพุทธโดยตรง วัดจึงมีบทบาทต่อการศึกษาในสมัยสุโขทัย 3  ด้าน คือ จริยศึกษา (หลักศีลธรรมจากศาสนาพุทธ)  พุทธิศึกษา (ความรู้ทางภาษา) และหัตถศึกษา (งานช่างและพุทธศิลป์ต่างๆ)

  อาณาจักรล้านนา   ศาสนาพุทธก็ได้รับการบำรุง มีการสร้างวัดต่างๆในพระเจ้าติโลกราช (พ.ศ. 1978-2030) ทรงโปรดให้มีการสังคายนาพระไตรปิฎกเป็นครั้งแรกในประเทศไทยและครั้งที่ 8ของนิกายเถรวาทผลจากการชำระพระไตรปิฎกนั้นก่อให้เกิดความตื่นตัวทางการศึกษาทางศาสนาพุทธได้มีการประพันธ์วรรณกรรมศาสนาพุทธเป็นภาษาล้านนาไทยและภาษาบาลี (ภาษามคธ) เป็นจำนวนมาก

**สมัยอยุธยา**  โดยทั่วไปสภาพความสัมพันธ์ระหว่างศาสนาพุทธกับการศึกษาในสมัยอยุธยามีความใกล้เคียงกับสุโขทัยแต่มีการเน้นความสำคัญของการศึกษาวิชาการทางศาสนาพุทธมากยิ่งขึ้นโดยเฉพาะสมัยพระเจาอยู่หัวบรมโกศได้ทรงกำหนดไว้ว่า ผู้ที่ถวายตัวเข้ารับราชการได้ต้องผ่านการบวชเรียนมาก่อนและข้อกำหนดนี้ได้กลายเป็นธรรมเนียมปฏิบัติของไทยว่าชายไทยจะต้องบวชเมื่ออายุครบ 20 ปี

**สมัยกรุงรัตนโกสินทร์ตอนต้น**  วัดและพระยังมีบทบาทให้การจัดการศึกษาแก่ชุมชน เช่นเดียว

กับในสมัยก่อนๆ  แต่ก็มีเหตุการณ์สำคัญๆได้แก่พระบาทสมเด็จพระนั่งเกล้าอยู่หัวได้ทรงโปรดให้จารึกวิชาการต่างๆ 3 หมวด คือ แพทยศาสตร์ อักษรศาสตร์ และช่างฝีมือไว้ที่วัดพระเชตุพนวิมลมังคลารามเพื่อเปิดโอกาสให้ประชาชนผู้สนใจ แต่ไม่มีโอกาสได้ศึกษา พระบาทสมเด็จพระจอมเกล้าเจ้าอยู่หัว ได้ทรงตั้งโรงพิมพ์แห่งแรกของคนไทยขึ้นที่วัดบวรนิเวศวิหาร เพื่อพิมพ์หนังสือสอนศาสนาพุทธแข่งกับหนังสือสอนศาสนาคริสต์

**สมัยรัชกาลที่ 5 ถึงปัจจุบัน** ภายหลังที่พระบาทสมเด็จพระมงกุฎเกล้าเจ้าอยู่หัวได้ทรงนำระบบการจัดการศึกษาแบบตะวันตกเข้ามาใช้ วัดและพระก็มีบทบาทในการให้การศึกษาแก่ชุมชนน้อยลง อย่างไรก็ตาม ในระยะที่มีระบบโรงเรียนเกิดขึ้นแรกๆนั้นครูไทยก็คือเปรียญธรรมแล้วลาสิกขาเป็นส่วนมาก

**2) ศาสนาพุทธกับวัฒนธรรมและประเพณีไทย**

      ในด้านวัฒนธรรมและความเป็นอยู่ทั่วไปของคนไทยโดยส่วนรวม  ศาสนาพุทธมีความสำคัญและมีบทบาทต่อสังคมไทยอย่างลึกซึ้ง ในด้านต่างๆ ได้แก่

**(1) ศิลปกรรม**    ศาสนาพุทธมีอิทธิพลต่อศิลปกรรมไทยประเภทต่างๆ ทั้ง

ประติมากรรม จิตรกรรม สถาปัตยกรรมและโดยเฉพาะวรรณกรรม ซึ่งมีอิทธิพลต่อโลกทัศน์และค่านิยมได้มากที่สุด เช่น วรรณกรรมเรื่องไตรภูมิพระร่วง เป็นต้น

**(2) ประเพณีไทย** ประเพณีไทยประเภทต่างๆได้รับอิทธิพลทั้งจากศาสนา

พุทธ ศาสนาพราหมณ์  และไสยศาสตร์ตามความเชื่อดั้งเดิน อย่างไรก็ตามศาสนาพุทธคงมีอิทธิพลต่อประเพณีต่างๆ อย่างค่อนข้างจะชัดเจนมากกว่า

**(3) ภาษา** ภาษาไทยปัจจุบันได้รับอิทธิจากภาษาต่างๆหลายภาษา เช่น

ภาษาขอม ภาษาจีน ภาษามคธ (ภาษาบาลี)  และภาษาสันสกฤต ฯลฯ

**(4) ค่านิยมและโลกทัศน์**    คำสอนของศาสนาพุทธมีความสำคัญและ

อิทธิพลต่อค่านิยมและโลกทัศน์ของคนไทยหลายประการทั้งที่เป็นหลักคำสอนทางด้านจริยธรรมโดยตรง

**3) ศาสนาพุทธกับเศรษฐกิจและการพัฒนา**

เวเบอร์ (Max  Weber, อ้างถึงใน สุพัตรา สุภาพ, 2521)  นักสังคมวิทยาชาวเยอรมัน  ได้เสนอแนวคิดเกี่ยวกับอิทธิพลของคำสอนทางศาสนาต่อระบบเศรษฐกิจจากหนังสือ “The  protestant

ethics and the spirit of Capitalism” มีสาระสำคัญคือ ความเจริญเติมโตของลัทธิทุนนิยมเกิดจากจริยธรรมของศาสนาโปรเตสแตนต์…เช่น คำสอนที่ว่าจงพอใจที่จะขยันขันแข็ง ทำงานหนัก อดออมทรัพย์ การเกียจคร้านเป็นบาป สำหรับสังคมไทยในปัจจุบันก็มีการเสนอพุทธปรัชญาเศรษฐศาสตร์หรือเศรษฐศาสตร์เชิงพุทธ ซึ่งเป็นจุดหมายหลักอยู่ที่การนำพุทธธรรมมาวิเคราะห์และประยุกต์ให้เหมาะกับระบบเศรษฐกิจไทยปัจจุบัน โดยนักคิดหลายท่านเช่นกัน

แนวคิดที่เป็นพื้นฐานหลักในการพัฒนาชุมชนของพระนั้น มักจะกล่าวถึงความสัมพันธ์ระหว่างการพัฒนาทางเศรษฐกิจกับการพัฒนาจิตโดยส่วนมากแล้วพระนักพัฒนามีแนวโน้มที่จะให้ความสำคัญแก่ทั้งสองด้านเท่าๆ กัน เช่น พระธรรมดิลก (จันทร์ กุสโล) กล่าวว่า เศรษฐกิจและจิตใจต้องแก้ไขพร้อมกัน  รวมที้งกล่าวว่า เมื่อประชาชนหิวโหย ธรรมะจะมีประโยชน์อะไรแก่เขาเมื่อท้องอิ่มแล้วเท่านั้นจึงควรรับรสพระธรรม

**9. ปัจจัยสำคัญของการเปลี่ยนแปลงทางสังคมและวัฒนธรรมไทย**

**1. การเปลี่ยนแปลงของวิทยาการทางวัตถุ (Technology)** ได้แก่ การประดิษฐ์คิดค้นและการค้นพบความรู้ใหม่ๆ ทางวิยาศาสตร์และเทคโนโลยี ซึ่งหักล้างกับความเชื่อหรือหลักคำสอนของศาสนา โดยเฉพาะเรื่องที่มีลักษณะเป็นอภิปรัชญา (Metaphysic) ได้แก่ความมีอยู่จริงของสิ่งศักดิ์สิทธิ์ต่างๆ กฎแห่งกรรมและกำเนิดของจักรวาลเป็นต้น มีผลทำให้ความเลื่อมใสในศาสนาลดลงประกอบกับวิทยาการทางวัตถุนั้นมีลักษณะความแปลกใหม่และตอบสนองความต้องการในชีวิตประจำวันอย่างรวดเร็ว จึงมีลักษณะของความดึงดูดความสนใจมากกว่าการศึกษาหลักธรรมทางศาสนา เมื่อหลักธรรมทางศาสนาถูกลดความสำคัญลงพระก็มีบทบาทในการเผยแผ่ธรรมะลดลงด้วย

**2. การเปลี่ยนแปลงทางค่านิยม** สภาพของสังคมอุตสาหกรรมเป็นสังคมที่มีความซับซ้อนมาก

ขึ้น วิถีชีวิตของประชาชนก็มีความซับซ้อนมากขึ้นกว่าสังคมเกษตรกรรม ค่านิยมของคนไทยก็เปลี่ยนแปลงไปหลายประการตามสภาพของสังคมที่เปลี่ยนแปลงค่านิยมที่มีผลกระทบต่อการเปลี่ยน-

แปลงค่านิยมทางศาสนาได้แก่ค่านิยมเกี่ยวกับการเร่งรีบในการดำเนินชีวิต ค่านิยมเกี่ยวกับความเชื่อในชีวิตโลกหน้าหรือกฎแห่งกรรมค่านิยมเกี่ยวกับการเอาตัวรอดเป็นที่ตั้งซึ่งล้วนมีผลกระทบต่อการลดความสำคัญของสถาบันศาสนา

**3. การเปลี่ยนแปลงของสถาบันการศึกษา** ในอดีตวัดเคยทำหน้าที่เป็นสถาบันการศึกษาของสังคมไทยมาตั้งแต่สมัยสุโขทัย แม้ว่าจะเป็นการจัดการศึกษาแบบนอกระบบ แต่ก็ถือว่าวัดมีความสำคัญและทำหน้าที่นี้เป็นหลักให้แก่สังคม จนเมื่อมีการจัดระบบการศึกษาตามแบบตะวันตกในสมัยราชกาลที่5และ6 วัดมีบทบาทในการจัดการศึกษาลดลง

**4. การเปลี่ยนแปลงทางเศรษฐกิจ** สังคมไทยได้เปลี่ยนแปลงรูปแบบของสังคม จากสังคมเกษตรกรรมสู่สังคมอุตสาหกรรม เช่นเดียวกับประเทศอื่นๆในเอเชีย การเปลี่ยนแปลงรูปแบบดังกล่าวมีนัยสำคัญอยู่ที่โครงการทางเศรษฐกิจมีการเปลี่ยนแปลงระบบการผลิตจากผลิตเพื่อบริโภคเป็นผลิตเพื่อจำหน่าย จึงมีผลกระทบต่อสังคมชนบทที่เป็นสังคมเกษตรกรรมอีกด้วย

**5. การเปลี่ยนแปลงทางสังคม** ในสังคมเกษตรเป็นสังคมที่มีความซับซ้อนไม่มากนัก ทั้งจำนวน

ประชากรในชุมชนและโครงสร้าง หมู่บ้านหนึ่งๆจะมีวัดเป็นศูนย์กลางของชุมชน มีหน้าที่ให้การศึกษา เป็นที่ประชุม ชุมนุม เป็นที่จัดงานรื่นเริง เป็นโรงพยาบาลและอื่นๆ แต่ในชุมชนอุตสาหกรรมที่มีความซับซ้อน วัดในปัจจุบันคงมีบทบาทเฉพาะเป็นที่ทำบุญหรือฟังเทศน์ฟังธรรมเพียงอย่างเดียว ส่วนบทบาทอื่นก็ค่อยลดลงไป

**10. แนวทางการแก้ปัญหาชีวิตและสังคม**

จะเห็นได้ว่าสังคมโลกและสังคมไทยปัจจุบันมีปัญหาต่างๆหลายประการ สาเหตุสำคัญของปัญหาต่างๆ คือการเปลี่ยนแปลงทางสังคมและวัฒนธรรม องค์กรมีอิทธิพลต่อสังคมและโดยเฉพาะวัฒนธรรมไทยอย่างลึกซึ้งคือสถาบันศาสนาพุทธ เนื่องจากนอกจากจะเป็นสถาบันศาสนาแล้วศาสนาพุทธยังเป็นพื้นฐานทางวัฒนธรรมและความเป็นไทย ดังนั้น แนวทางแก้ปัญหาสังคมที่เป็นไปได้อย่างชัดเจนอีกประการหนึ่งคือการให้ความสำคัญต่อการพัฒนาสถาบันศาสนาพุทธในด้านต่างๆ ดังนี้

**1. การให้การศึกษาวิชาพระพุทธศาสนา**

ศาสนาสังคมไทยที่มีปัญหาในปัจจุบันมีแนวทางแก้ปัญหาคือ การให้ความสำคัญและหันมาพัฒนาระบบการศึกษาไทย โดยเฉพาะการศึกษาเพื่อพัฒนาทางด้านจิตใจ คือการส่งเสริมการศึกษาวิชาทางด้านพระพุทธศาสนา นั่นเอง

**2. การส่งเสริมการเผยแผ่ศาสนาอย่างเหมาะสม**

การเผยแผ่ศาสนาอย่างเหมาะสมคือ การใช้วิธีการเผยแผ่ให้ตรงกับความต้องการของแต่ละชุมชน สังคม หรือแม้แต่ปัจเจกบุคคล แนวคิดนี้ควรได้รับการสนับสนุนให้ผู้ทำหน้าที่เผยแผ่ศาสนา ไม่ว่าจะเป็นนักบวช ฆารวาสที่เป็นครูอาจารย์หรือแม้แต่ประชาชนทั่วไปที่เกี่ยวข้องให้มีความตระหนักว่าคนที่เราจะสอนนั้นเขาต้องการรู้อะไร หรือขาต้องการอะไรจากศาสนา เมื่อรู้เป้าหมายของผู้รับแล้วจึงหาวิธีการหรือกลยุทธ์ในการถ่ายทอดความรู้ที่เหมาะสมตามความต้องการนั้นๆ

**3. หลักศาสนธรรมเพื่อชีวิตและสังคม**

ศาสนาสากลทั้งศาสนาพุทธ ศาสนาคริสต์ ศาสนาอิสลามล้วนสอนให้คนเป็นคนดี หรือลดละความเห็นแก่ตัว ซึ่งก็เป็นแนวทางหลักในการดำรงชีวิตอยู่ร่วมกับผู้อื่นในสังคมได้แก่

1) ศาสนาคริสต์มีหลักธรรมสำคัญยิ่ง 2 ประการ คือ ความศรัทธาต่อพระเจ้าและความรักต่อมวลมนุษย์

2) ศาสนาอิสลามก็สร้างกฎเกณฑ์เพื่อความสงบสุขของสังคม

3) ศาสนาพุทธมีหลักธรรมที่สามารถนำมาใช้ในการดำรงชีวิตและอยู่ร่วมในสังคมโดยตรง

หลายประการเช่น สังคหวัตถุ 4 พรหมวิหาร 4 ทิศ 6 เป็นต้น หรือพิจารณาง่ายๆ แค่เบญจศีล-เบญจธรรมที่พุทธศาสนิกชนคุ้นเคย สมมติว่าสมาชิกทุกคนในสังคมถือมั่นต่อเบญจศีล-เบญจธรรม สังคมนั้นก็ย่อมเป็นสังคมที่สงบสุขและน่าอยู่เป็นอย่างยิ่ง

**11. สรุป**

การดำรงชีวิตของมนุษย์ต้องอยู่ร่วมกับผู้อื่น ไม่มีมนุษย์คนใดอยู่ได้ถ้าไม่มีสังคมและจะมีสังคมไม่ได้หากไม่มีมนุษย์ โลกปัจจุบันประสบปัญหาต่างๆ มากมาย เช่น ปัญหาครอบครัว ปัญหาเศรษฐกิจ ปัญหาอาชญากรรม ยาเสพย์ติด โสเภณี เป็นต้น แต่เมื่อพิจารณาจากหลักการที่ว่าปัญหาย่อมเกิดจากสมาชิกในสังคมเอง การแก้ปัญหาก็ต้องแก้จากสมาชิกของสังคม ปัจเจกบุคคลหรือตัวของเราแต่ละคน

เป็นที่ตั้ง